Държавен вестник, бр. 74, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  74
1. прозрачност и отчетност;
2. сигурност и надеждност на съхранява­
ните данни;
3. ефективност и ефикасност в обмена на 
информация;
4. законосъобразност и защита на личните 
данни;
5. въвеждане на данни и извличане на справ­
ки само от оторизирани длъжностни лица;
6. ведомствена и системна независимост;
7. оперативна съвместимост;
8. прилагане на общи стандарти и техно­
логични регламенти;
9. съгласувана защита на НИСПЗДН и 
свързаните с нея външни системи.
Чл. 54. (1) Националната информационна 
система за превенция и защита от домашното 
насилие съдържа данни за:
1. актовете на домашно насилие;
2. пострадалите лица, извършителите и 
взаимоотношенията между тях;
3. вида насилие по смисъла на чл. 2 от 
закона;
4. продължителността на насилието;
5. причинените вреди на пострадалото лице;
6. историята на насилието, включително 
данни, постъпили от Националната телефон­
на линия за помощ на лица, пострадали от 
домашно насилие и в риск, с Единен хармо­
низиран телефонен номер;
7. подадените молби за издаване на заповед 
за защита, заповед за незабавна защита или 
искания на прокурора по реда на чл. 8, ал. 2 
от закона;
8. наложените мерки по този закон, Закона 
за Министерството на вътрешните работи, 
Закона за закрила на детето и предоставе­
ните социални услуги по реда на Закона за 
социалните услуги по отношение на лица, 
пострадали от домашно насилие;
9. юридическите лица, които осъществяват 
дейности по превенция и защита от домашното 
насилие по реда на закона;
10. ползваните услуги по реда на закона.
(2) Националната информационна система 
интегрира данните по ал. 1, свързани с акта 
на домашно насилие, пострадалите лица и 
извършителите, които са налични във външ­
ни автоматизирани информационни системи 
(ВАИС) и неавтоматизирани бази данни в 
регистри.
(3) За целите на функционирането на 
НИСПЗДН органите на изпълнителната 
власт, съдебната власт, органите на местното 
самоуправление и местната администрация 
и юридическите лица, които осъществяват 
дейности по превенция и защита от домаш­
ното насилие, съгласно чл. 6д, ал. 5 от закона 
предоставят необходимите данни по ал. 2.
Чл. 55. (1) Националната информационна 
система за превенция и защита от домашното 
насилие се състои от публична и непублична 
част.
(2) Публичната част на НИСПЗДН съдържа:
1. информация за политиките на държавата 
по превенция и защита от домашното насилие;
2. статистически данни за случаите на 
актове на домашно насилие:
а) извършени на територията на страната;
б) извършени спрямо български гражда­
ни в чужбина, които са потърсили помощ и 
подкрепа;
3. списък на юридически лица, осъщест­
вяващи дейности по превенция и защита от 
домашното насилие по реда на закона.
(3) Достъп до извадка от данните, съдър­
жащи се в НИСПЗДН, се предоставя по ред 
и начин, определени с решение на Нацио­
налния съвет, освен ако в друг закон е пред­
виден специален ред за търсене, получаване 
и разпространяване на такава информация, 
в съответствие с чл. 5, ал. 2, т. 1, 3 и 4 от 
Закона за електронното управление.
Чл. 56. (1) Националният съвет определя 
стандарти за информационно взаимодейст­
вие и обмен на нормативно регламентирани 
данни, технологични регламенти и конкретни 
решения за целите на взаимодействието на 
органите и юридическите лица по чл. 6д, 
ал. 5 от закона.
(2) Органите и юридическите лица по 
чл. 6д, ал. 5 от закона изпълняват нормативно 
определените им задължения и прилагане на 
стандартите по ал. 1.
Чл. 57. (1) За целите на поддържане в ак­
туално състояние на данните по чл. 55, ал. 1 
НИСПЗДН осигурява обмен на информация и 
с други регистри и бази данни чрез средствата 
на системната интеграция.
(2) Интеграцията и обменът на информация 
с информационните системи на органите по 
чл. 6д, ал. 5 от закона се осъществяват:
1. в съответствие с изискванията за защита 
на личните данни;
2. по начин, който осигурява актуални и 
достоверни данни по чл. 6д, ал. 2 от закона.
(3) Обменът на информация по ал. 1 се 
извършва при спазване на изискванията на 
Закона за електронното управление и на 
Регламент (ЕС) 2016/679 относно защитата 
на физическите лица във връзка с обработ­
ването на лични данни и относно свободното 
движение на такива данни и за отмяна на 
Директива 95/46/ЕО.
Чл. 58. Комуникационните канали между 
НИСПЗДН и ВАИС на органите и юриди­
ческите лица по чл. 6д, ал. 5 от закона се 
осигуряват от Министерството на електрон­
ното управление чрез Единна електронна 
съобщителна мрежа (ЕЕСМ).
Чл. 59. Комуникационните канали между 
интеграционния модул на НИСПЗДН и свър­
заните ВАИС се осигуряват от съответните 
органи и институции по чл. 6д, ал. 5 от закона.